Middelburg (stad)

**Middelburg** is de heufdstad van de Nederlandse previnsie Zeelaand en ligt op et scheereilaand Walcheren in de regio Midden-Zeelaand. Middelburg is de oldste en belangriekste centrumstad van Midden-Zeelaand, dat rundumme 215.000 inwoners hef. Vrögger neumden ze dat gebeed "Zeeland bewesten Schelde" (De gemeente Middelburg hef ne oppervlakte van 53,05 km² (woarvan 4,41 km² water). 

## Geskiednis
### Middeleeuwn
Middelburg is al veur et midden van de 9de eeuwe ontstoan, want bi-j archeologiese opgroavingen van noa de verwoosting van 1940, is doar nen ringwalburg evonden, den óf as verdeadiging teggen de Vikingen bedoold was, óf juust ebouwd wodden deur den Viking-könning Harald zelf, den in 841 van keizer Lotharius Walcheren in leen kreg. (Dat zol können verklaoren woarumme det tot vandage den dag in Vloanderen nen Saksiesen taalinvlood besteet in et Zeeuws.) Rundumme 1125 wodden ne abdi-je esticht. Dizze bestoand uut u.a. twee karken, de 14de eeuwse Koorkarke en de 15de eeuwse Ni-je Karke. Vermeudelek ligt graaf Willem II, den vader van Floris V, in de Koorkarke begroaven. In 1217 kreg Middelburg stadsrechten van graaf Willem I van Hollaand en van gravin Johanna van Vloanderen. De in de middeleeuwn ebouwde Westmonsterkarke (op dn Markt) en Noordmunsterkarke (op et Hofplein van noe) bunt in de 16e en 19e eeuw sloopt.
Vrögger was den ten oosten van de stad elegen zeearm et Sloe nog bevoarboar. Hierdeur kon Middelburg ne welvoarende handelsstad wodden, de belangriekste van de Republiek noa Amsterdam. Zowal de VOC as de WIC hadden doar nen zogeheten "Kamer". Völle Engelsen en Fraansen skeape deden den Middelburgsen haavn an. De namen van stroaten en olde huze verwiezt mangs noar et butenlaand.

### 16de en 17de eeuwe
Bi-j de karkeleke herindealing van de Nederlanden op laste van Filips II in 1559 wodden Middelburg stool van nen biskop. Et Bisdom Middelburg hef moar ne korte tied bestoan.

In teggenstelling tot völle andere Zeeuwse plaetse kos Middelburg noa de innoame van Den Briel in 1572 (net as Amsterdam) veur de kante van de Spanjoarden, moar noa n lang beleg deur de geuzen mos de stad zich in februari 1574 bi-j den Prins ansluten. Noadat de Stoaten-Generoal van de Nederlanden zich, in 1583, in de Noordeleke Nederlanden hadden vestigd, kwamen zi-j anvankelek in Middelburg bi-j mekare. Vanof 1585 wodden Den Haag de vergoaderplaatse. 

Middelburg was tot et ende van de 16de eeuwe de grootste koopstad van de Noordeleke Nederlaanden en t/m et darde kwart van de 17de eeuwe de, op veer noa, grootste stad (meer inwonners dan Den Haag en Utrecht) van et laand. Tot et leste kwart van de 17de eeuwe was Middelburg de, op éne noa, grootste haavnstad van den Republiek. As VOC-stad had Middelburg (Kamer van Zeelaand) half zovölle macht as Amsterdam; moar Middelburg was eaven belangriek as de aandere veer VOC-steadn Delft, Enkhuzen, Hoorn en Rotterdam bi-j mekaar.

## Bezeensweerdig

De stad Middelburg zelf is éne van de 17 Bescharmde stads- en darpsgezichten in Zeelaand.
* Et gotiese Stadhoes van Middelburg
* De abdi-je mit et abdi-jplein en de Koorkarke en den Abdi-jtoorn (*Langen Jan*) en de Ni-je Karke 
* Oostkarke
* Koopoorte
* Kloveniersdolen 
* Heernhuze langs de Kaaien. 
* Damplein mit de huze 'grootn en kleinen Christoffel', 'den Posthoorn', den 'Roeybaerse' en den Groanbeurs
* In et noorden van et stadscentrum ligt et Miniatuur Walcheren, n park dat mit Madurodam vergeliekboar is en woar markante Walcherse huze op nen schoal van 1:20 bunt noa-ebouwd.
* De Seismölle

## Uutgoande verwiezingen
* Webstea Gemeente Middelburg

## Galleri-je

Ofbeelding:Middelburg klooster.jpg|Abdi-je
Ofbeelding:Middelburg langen jan.jpg|Den Langen Jan
Ofbeelding:Middelburg markte.jpg|Markt
Ofbeelding:Middelburg stadhoes.jpg|Stadhoes